Kicsi csillag jaj de rég, hogy vándorolsz,

Nem láttad-e a babámot valahol?

Mondd meg nékem, ha láttad es, ha nem es,

Hogy ne fájjon az én szívem azétt es.

Kicsi csillag, ha leesik elterűl

Az én rózsám ahol lát es elkerűl

Ne kerűlj el édes-kedves galambom,

Mer` én néked rosszadat nem akarom.

Kicsi csillag jaj be rég, hogy vándorolsz,

Nem láttad-e a szeretőm valahol?

Láttam bíz` én a domokosi csárdába`,

Piros bort iszik egy `ódalszobába`.

Verd meg Isten ki a gőzöst csinálta,

De még jobban ki aztot feltalálta.

Elviszik a székely fiút messzire,

Románia savanyú kenyerire.

Kicsi csillag ej be rég, hogy vándorolsz,

Nem láttad-e a juhaimot valahol?

Láttam biz` én Kurtapatak fejibe`,

A kút mellé le voltak telepedve.

Száraz fából könnyű hídat csinálni,

Ej, de bajos szeretőre találni.

Találtam én szeretõre, de jóra,

Ki elvizsen a bánatos hajóra.

Én Istenem adj erőt a lovamnak,

Hogy kerejsek más szeretőt magamnak,

Mert aki volt el kell aztot feledni,

Mert az anyja nem engedte szeretni.

Új korában repedjen meg a csizmám,

Ha én többet járok a babám után.

Eddig es csak azétt jártam utána,

Csalfa  szeme csalogatott utána.

